Nueva Zelanda tien una moderna, prospera y desenvolicata economía de mercato, con un producto interior bruto (PIB) y una paridat de poder adquisitivo (PPA) per capita estimatos entre US$27.420 y $US29.352.[29] O dólar neozelandés, dito informalment "dólar kiwi", ye a moneda oficial de Nueva Zelanda. Tamién circula en as Islas Cook (se veiga dólar d'as Islas Cook), Niue, Tokelau y as Islas Pitcairn.[30] Nueva Zelanda se trobaba en l'anyo 2010 seguntes o  Programa de Desenvolique d'as Nacions Unitas en a 3ª posición entre os países "mas desenvolicatos" seguntes o suyo Endice de Desenvolique Humán,[31] y o 4eno en 2011 seguntes o Endice de Libertat Economica publicato por The Heritage Foundation.[32]